Virallinen lehti nro C 104 , 06/04/1998 s. 0278



A4-0046/98 Päätöslauselma komission vuosikertomuksesta neuvostolle ja Euroopan parlamentille kalastuslaivastojen monivuotisten ohjausohjelmien kehityksestä vuoden 1996 lopussa (KOM(97)0352 - C4-0393/97) Euroopan parlamentti, joka - ottaa huomioon komission vuosikertomuksen neuvostolle ja Euroopan parlamentille (KOM(97)0352 - C4-0393/97), - ottaa huomioon kalatalousvaliokunnan mietinnön (A4-0046/98), A. korostaa, että tarkoituksenmukainen varojen säilyttämispolitiikka on ehdoton vaatimus yhteisön kalatalousalan kannattavuuden ja kilpailukyvyn takaamiseksi myös tulevaisuudessa, B. katsoo, että monivuotisten ohjausohjelmien (MOO) ensisijaisena tavoitteena on saavuttaa tasapaino saatavilla olevien kalavarojen ja nykyisen yhteisön kalastuslaivaston pyyntiponnistusten välillä, C. korostaa, että jäsenvaltioiden laivastojen pyynnin huomattavaa vähentämistä eri laivaston osilla koskevien monivuotisten ohjausohjelmien tavoitteiden saavuttaminen on ehdoton vaatimus alan kestävän kehityksen varmistamiseksi, ja täsmentää, että pyydysten tuottavuuden kasvu korvaa osittain tämän vähentämisen, D. katsoo, että laivaston kapasiteetin vähentäminen merkitsee sosiaalista ja taloudellista uhrausta, ja jotta kalatalousala ymmärtäisi ja hyväksyisi sen, on se toteutettava tasapainoisesti kaikissa jäsenvaltioissa, E. toteaa, että mikäli tätä kapasiteetin vähennystä ei tehdä tasapainoisesti on olemassa vaara, että asetetut tavoitteet saavuttavat valtiot saattavat harkita uudelleen sosiaalisia kustannuksia aiheuttavan politiikan - jonka tehokkuus on kyseenalaista muiden jäsenvaltioiden laiminlyönneistä johtuen - noudattamista, F. katsoo, että monivuotisissa ohjausohjelmissa asetettujen tavoitteiden laiminlyöminen joidenkin jäsenvaltioiden tietyillä laivaston osilla voi merkitä kilpailun vääristymistä, joka vakavasti vahingoittaa näillä laivaston osilla työskenteleviä kalastuksen ammattilaisia, jotka toimivat monivuotisissa ohjausohjelmissa asetetun pyyntiponnistusten vähentämisen toteuttaneissa valtioissa, G. tunnustaa, että vaikka MOO III:n voimassaoloaikana (1992 - 1996) on saavutettu huomattavaa edistymistä jäsenvaltioiden aluksia koskevien pyyntikapasiteetin ja -ponnistusten mittaamisen yhdenmukaistamisessa, vetoisuutta ei olla vielä täysin kyetty muuntamaan bruttotonneiksi, H. luottaa, että tänä MOO IV:n (1997 - 2001) aloitusvuonna voidaan täysin yhdenmukaistaa kaikkien jäsenvaltioiden aluksia koskevat vetoisuusyksiköt, I. on huolissaan alusten konetehoa koskevien jäsenvaltioittain vaihtelevien mittaustapojen yhdenmukaisuuden puutteesta, koska säännöt ovat erilaisia pääkoneen, apukoneiden ja muiden tehoon vaikuttavien teknisten välineiden kohdalla, mikä tekee mahdottomaksi nykyisten tietojen vertailun eri jäsenvaltioiden välillä, J. katsoo, että pyyntiponnistuksia laskettaessa tuottavuus on otettava huomioon laivastojen kapasiteetin keskeisenä tekijänä, K. pahoittelee, että muutamat jäsenvaltiot eivät ryhdy tarpeellisiin toimenpiteisiin, jotta niiden laivastojen kalavarojen runsasta liikakalastusta harjoittavat ja toistuvasti MOO:ien tavoitteita laiminlyövät muutamat laivaston osat toteuttaisivat ohjelmissa vaaditun kapasiteetin vähentämisen, L. tunnustaa, että tähän saakka voimassa olleet rajoitustoimenpiteet - kuten rikkomusmenettelyn aloittaminen tai laivaston uudistamiseen ja nykyaikaistamiseen tarkoitettujen tukien myöntämättä jättäminen - MOO:ien noudattamiseksi eivät näytä olleen tehokkaita, koska ne eivät ole kannustaneet jäsenvaltioiden laivastoja asetettujen tavoitteiden saavuttamiseen, M. toistaa komission kertomuksesta yhteisen kalastuspolitiikan valvonnasta 25. lokakuuta 1996 antamassaan päätöslauselmassa ((EYVL C 347, 18.11.1996, s. 456.)) ilmaisemansa kannan, jonka mukaan on välttämätöntä säätää riittävän uskottavia rangaistuksia, kuten kiintiöiden vähentämisiä jäsenvaltioiden kannustamiseksi YKP:n määräysten todelliseen noudattamiseen, N. katsoo myös, että rakentamiselle ja uudenaikaistamiselle annettujen tukien lakkauttaminen, mistä tahansa syystä, on syrjivää ja itseään vastaan kääntyvää toimintaa alusten laadun ja työolosuhteiden turvallisuuden kannalta, ja että sen vaikutukset koskevat ainoastaan kalastajia, O. on huolissaan joidenkin jäsenvaltioiden, jotka ovat välinpitämättömiä antamaan luotettavia tietoja laivastojensa tilasta eivätkä ole juurikaan kiinnostuneita ryhtymään asianmukaisiin toimenpiteisiin kapasiteetin vähentämiseksi MOO:ien tavoitteiden mukaisesti, menettelytavoista; 1. Pyytää jäsenvaltioita kiireellisesti mittaamaan laivastonsa kapasiteetin neuvoston asetuksessa (EY) N:o 3259/94 ((EYVL L 339, 29.12.1994, s. 11.)) ja komission päätöksessä N:o 95/84/EY ((EYVL L 67, 25.3.1995, s. 33.)) asetettujen kriteerien mukaisesti - tämä mittaus olisi pitänyt tehdä vuonna 1995 ja olisi eduksi, jos se saataisiin päätökseen tämän vuoden kuluessa MOO IV:n alussa; 2. Vaatii komissiota tekemään kiireellisesti ehdotuksia alusten konetehoa koskevien sääntöjen yhdenmukaistamiseksi siten, että yhdenmukaisten kriteerien perusteella voitaisiin vertailla kaikkien laivastojen tilannetta; 3. Kiirehtii komissiota tarkistamaan MOO:ien tavoitteiden laiminlyöntejä koskevaa voimassa olevaa seuraamusjärjestelmää siten, että siihen sisällytetään tehokkaita seuraamuksia, jollainen voisi olla rikkomuksiin syyllistyvän valtion kiintiöiden vähentäminen; 4. Pyytää jäsenvaltioita, jotka eivät vielä ole saavuttaneet MOO III:n tavoitteita, alan ammattilaisia kuultuaan ryhtymään tarkoituksenmukaisiin toimenpiteisiin niiden toteuttamiseksi siten, että kapasiteetin vähennysponnistus on tasapainossa kaikkien Euroopan unionin laivastojen välillä; 5. Kehottaa puhemiestään välittämään tämän päätöslauselman komissiolle ja neuvostolle sekä jäsenvaltioiden hallituksille ja parlamenteille.